**«ԱԲՈՎՅԱՆ ՀԱՄԱՅՆՔԻ ՍԵՓԱԿԱՆՈՒԹՅՈՒՆ ՀԱՆԴԻՍԱՑՈՂ 1-ԻՆ ՄԻԿՐՈՇՐՋԱՆԻ ԹԻՎ 44 ՀԱՍՑԵՈՒՄ ԳՏՆՎՈՂ ԱՆՇԱՐԺ ԳՈՒՅՔՆ ՕՏԱՐԵԼՈՒՆ ՀԱՄԱՁԱՅՆՈՒԹՅՈՒՆ ՏԱԼՈՒ ՄԱՍԻՆ» ԱԲՈՎՅԱՆ ՀԱՄԱՅՆՔԻ ԱՎԱԳԱՆՈՒ ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ**

Աբովյան համայնքի ավագանու քննարկմանը ներկայացվող նախագիծը մշակվել է Հողային օրենսգրքի 66-րդ հոդվածի 1-ին մասի 4-րդ կետի, «Տեղական ինքնակառավարման մասին» օրենքի 18-րդ հոդվածի 1-ին մասի 21-րդ կետի պահանջներին համապատասխան։   
  
Աբովյան քաղաքի 1-ին միկրոշրջանի թիվ 44 կիսակառույց շինությունը 2021 թվականին ինքնակամ կառուցել է Արմեն Ֆելիկյանը:   
   
Աբովյան համայնքի ղեկավարի 2021 թվականի սեպտեմբերի 14-ի N 1101 որոշմամբ Աբովյան քաղաքի 1-ին միկրոշրջանի թիվ 44 հասցեում գտնվող համայնքի սեփականություն հանդիսացող հողամասում ինքնակամ կառուցված կիսակառույց շինությունը օրինականացվել և համարվել է համայնքի սեփականություն, որի հիման վրա ՀՀ կառավարությանն առընթեր անշարժ գույքի կադաստրի պետական կոմիտեի կողմից տրվել է N 05112021-07-0118 վկայականը։

Հողային օրենսգրի 66-րդ հոդվածի 1-ին մասի 4-րդ կետի համաձայն Արմեն Ֆելիկյանը ձեռք է բերել գնման նախապատվության իրավունք, որի պայմաններում անհրաժեշտություն է առաջացել «Աբովյան համայնքի սեփականություն հանդիսացող 1-ին միկրոշրջանի թիվ 44 հասցեում գտնվող անշարժ գույքն օտարելուն համաձայնություն տալու մասին» Աբովյան համայնքի ավագանու որոշման ընդունմանը։

«Աբովյան համայնքի սեփականություն հանդիսացող 1-ին միկրոշրջանի թիվ 44 հասցեում գտնվող անշարժ գույքն օտարելուն համաձայնություն տալու մասին» Աբովյան համայնքի ավագանու որոշման նախագծի ընդունումից հետո առաջանում է համայնքի ղեկավարի որոշման ընդունման անհրաժեշտություն։

**ՀԱՄԱՅՆՔԻ ՂԵԿԱՎԱՐ ՎԱՀԱԳՆ ԳԵՎՈՐԳՅԱՆ**